Гістарычная сустрэча: папа Павел VI і патрыярх АтэнагорПлёнам адмены ўзаемных анафемаў, зьнятых 50 гадоў таму папам Паўлам VI і патрыярхам Атэнагорам, стала традыцыя штогадовага абмену дэлегацыямі на важныя царкоўныя ўрачыстасьці. Праваслаўная дэлегацыя наведвае Рым ва ўрачыстасьць сьвятых Пятра і Паўла, а каталіцкая — Стамбул, сядзібу Канстанцінопальскага патрыярха, з нагоды ўрачыстасьці сьв. Андрэя Першапакліканага. Некалькі разоў дэлегацыі ўзначальвалі першаярархі абодвух Цэркваў: папа Ян Павел ІІ наведаў Стамбул у 1979 годзе, Бенядыкт XVI — у 2006 годзе, Рым неаднаразова наведвалі Канстанцінопальскія патрыярхі: Атэнагор, Дзімітры і Барталамей І.